Bewerings van seksuele aanranding by Pta-laerskoolArgieffoto Die Gautengse departement van onderwys het bevestig hy ondersoek ernstige aantygings van seksuele aanranding deur ŉ onderwyser by die Kodumela Primary School in Pretoria. Nege leerders word by die beweerde seksuele aanranding betrek. Oupa Bodibe, woordvoerder van die departement, het gesê die onderwyser het glo verlede week by die skool aan leerders se privaatdele gevat. “Beamptes van die departement het die skool reeds besoek. Die ondersoek sal binnekort afgehandel word,” het Modibe gesê. Modibe het ook bevestig die onderwyser is vandag van sy skorsing in kennis gestel. “Leerders kan dus Maandag sonder vrees skool toe gaan,” het Modibe gesê. Panyaza Lesufi, LUR vir onderwys in Gauteng, het gesê dit is teleurstellend om van sulke aantygings te hoor.